Task

# Zálohovanie údajov v tablete

Údaje v tablete by ste mali kopírovať a uchovávať (zálohovať) v inom ukladacom zariadení. Počas používania tabletu sa v ňom hromadia rôzne údaje, ako napríklad nahraté zábery, prevzatá hudba a videoobsah. V prípade výskytu neočakávaných problémov s tabletom sa tieto údaje môžu poškodiť alebo stratiť. Preto by ste si preventívne mali často vytvárať záložné kópie, aby ste z nich mohli obnoviť dôležité údaje.
Poznámka

- Niektoré údaje v tablete nemožno zálohovať.

- Pre niektoré nastavenia a aplikácie nemusí existovať žiadny spôsob zálohovania. Písomne si ich poznačte a uschovajte ich na bezpečnom mieste.

## Zálohovateľné údaje

Skopírovaním a uložením môžete vytvoriť záložnú kópiu z nasledujúcich údajov v tablete:

- hudba, videozáznamy a e-knihy bez ochrany autorských práv,

- obrázky a tapety.

Tieto údaje sú uložené v nasledujúcich priečinkoch:

- hudobné súbory: \Music

- súbory tapiet: \Pictures

- súbory videozáznamov: \Movies

- súbory obrázkov: \DCIM

## Zálohovanie údajov (kopírovanie)

Pomocou aplikácie [File transfer] môžete uložiť údaje na komerčne dostupnej pamäťovej karte SD.

1. Ťuknite na položku [ Apps & Widgets] a potom ťuknutím na položku [ File transfer] spustite aplikáciu [File transfer].

1. Vložte pamäťovú kartu SD do štrbiny pre kartu SD.

1. Vyberte súbor alebo priečinok, ktorý chcete skopírovať z tabletu.

1. Ťuknite na položku .

Na pamäťovej karte SD sa vytvorí priečinok s názvom „\transferred“ a údaje sa skopírujú do tohto priečinka.
Poznámka

- Keďže video nakúpené v službe Video Unlimited*1 je chránené autorskými právami, nemôžete ho zálohovať pomocou uvedenej metódy. Skopírujte ho do počítača pomocou počítačového softvéru „Media Go“. Ďalšie informácie o aplikácii Media Go získate na nasledujúcej adrese:

http://mediago.sony.com/enu/introduction/

*1 Video Unlimited je videoslužba dostupná v rámci siete Sony Entertainment Network.
Súvisiace témy
Kontrola voľného miesta
Import a export obsahu z pamäťovej karty SD