Task

# Snímanie fotografií a nakrúcanie videozáznamov

Vstavaná predná a zadná kamera vám umožňujú snímať fotografie a nakrúcať videozáznamy. K dispozícii sú aj rôzne ďalšie nastavenia, ako napríklad veľkosť záberu. Do fotografií je možné nahrať aj informácie o polohe.

1. Ťuknite na položky [ Apps & Widgets] - [ Camera].

Spustí sa aplikácia [Camera].

Položka na obrazovke | Popis
1 | Podrobné nastavenia | Umožňuje zadať podrobné nastavenia pre snímanie fotografií alebo nakrúcanie videozáznamov.
2 | Približovanie | Slúži na približovanie alebo vzďaľovanie záberu.
3 | Prepínanie kamier | Prepína medzi prednou a zadnou kamerou.
4 | Obrazovka ukážky | Zobrazí ukážku objektu, na ktorý ste zacielili.
5 | História nahrávania | Zobrazuje miniatúru naposledy zaznamenanej fotografie alebo videozáznamu. Ťuknutím na miniatúru spustíte aplikáciu na prehrávanie obsahu.
6 | Tlačidlo nahrávania | Spúšťa nahrávanie fotografie alebo videozáznamu.
7 | Prepnutie režimu nahrávania | Prepína režim nahrávania medzi fotografiou, videozáznamom a panoramatickou fotografiou.

1. Zacieľte kameru na objekt a ťuknutím na položku nasnímajte fotografiu alebo ťuknutím na položku nasnímajte videozáznam.

Pri snímaní fotografií: nasníma sa fotografia.
Pri nakrúcaní videozáznamov: spustí sa nakrúcanie videozáznamu. Opätovným ťuknutím na položku sa nahrávanie zastaví.
Na prehrávanie nahratých fotografií alebo videozáznamov môžete použiť aplikácie ako [Gallery] alebo [Album].
Poznámka

- Nedotýkajte sa objektívov vstavaných kamier. Ak sa objektívy znečistia alebo poškriabu, môže to mať vplyv na kvalitu záberov.

- Nedovoľte, aby priame slnečné svetlo prenikalo do objektívov vstavaných kamier (bez ohľadu na to, či je tablet zapnutý alebo vypnutý). Môže to spôsobiť poruchu kamery.

Tip

- Zadná kamera je vybavená funkciou automatického zaostrovania. Po ťuknutí na položku sa po zaostrení na objekt nasníma fotografia.

- Ak chcete do fotografií nahrávať informácie o polohe, pri snímaní fotografií musí byť zapnutá funkcia GPS alebo tablet musí byť pripojený k sieti [Detaily].

- Funkcia zaostrenia vám umožňuje zaostriť na časť, na ktorú ťuknete na dotykovom paneli, a vybrať režim.

- Ťuknutím na obrazovku ukážky môžete nasnímať fotografiu aj počas nahrávania videozáznamu.

## Snímanie panoramatických fotografií

1. Spustite aplikáciu [Camera].

1. V pravej časti obrazovky ťuknite na položku .

1. Nasmerujte kameru na okraj objektu a ťuknite na položku .

Spustí sa nahrávanie panoramatickej fotografie. Posúvajte alebo nakláňajte kameru až k opačnému koncu objektu a potom opätovným ťuknutím na položku zastavte nahrávanie.
Tip

- Ak držíte tablet tak, že je otočený vodorovne, môžete snímať panoramatické fotografie na šírku. Ak držíte tablet tak, že je otočený zvisle, môžete snímať panoramatické fotografie na výšku.

## Zastavenie aplikácie [Camera]

Ťuknite na ikonu zobrazenú v stavovom riadku v ľavej dolnej časti obrazovky. Ak sa stavový riadok nezobrazuje, ťuknite raz na dolnú časť obrazovky.
Súvisiaca téma
Prehrávanie fotografií a videí
Poznámky k nahratým fotografiám a videozáznamom