Task

# Registrácia diaľkového ovládača

Funkcia infračerveného diaľkového ovládania (IČ) vám umožňuje využiť tablet na diaľkové ovládanie.
Registrácia viacerých kódov diaľkového ovládania vám umožňuje ovládať viacero zariadení jediným tabletom.
Často vykonávané operácie, ako je napríklad zmena hlasitosti alebo prepínanie kanálov, je možné vykonávať intuitívnymi gestami.

1. Ťuknite na položky [ Apps & Widgets] - [ Remote control].

Spustí sa aplikácia [Remote control].

1. Ťuknite na položku [Add device] alebo na položku [ Add device].

1. Podľa pokynov na obrazovke zaregistrujte svoj tablet ako diaľkový ovládač.

V prípade potreby spustite funkciu [Remote control test].
Po dokončení registrácie sa na obrazovke zobrazí zoznam zariadení z kroku č. 2. Ťuknutím na názov registrovaného zariadenia zobrazte obrazovku diaľkového ovládača.

Položka na obrazovke | Popis
1 | Prepínanie medzi úplným diaľkovým ovládaním a diaľkovým ovládaním gestami | Prepína možnosti diaľkového ovládania medzi ovládaním pomocou „gest“, ako je napríklad ťuknutie alebo rýchle potiahnutie prstom, a „úplným“ ovládaním, čiže ťukaním na tlačidlá [Detaily].
2 | Prepínanie registrovaných diaľkových ovládačov | Prepína registrované diaľkové ovládače ťuknutím na ikonu naľavo alebo napravo od aktuálne ovládaného zariadenia.
3 | Makrá | Zaregistruje makro, ktoré vám jediným ťuknutím na tlačidlo umožní vykonať viacero za sebou nasledujúcich operácií.
4 | Ponuka možností | Slúži na podrobné nastavenie, ako je napríklad úprava alebo odstránenie zaregistrovaných zariadení.
5 | Zaregistrované makro | Ťuknutím na túto položku spustíte zaregistrované makro.

Tip

- Táto aplikácia sa môže používať ako aplikácia „Small apps“.

- Nastavenie pre vzhľad môžete nakonfigurovať ťuknutím na položku [Change skin] v časti (Ponuka možností). Vzhľad je možné nakonfigurovať samostatne pre každé zaregistrované zariadenie.

- Ak sa nezobrazí kategória alebo výrobca, umožnite tabletu osvojiť si signál diaľkového ovládania a potom ho zaregistrujte.

- V závislosti od kategórie alebo výrobcu sa môžu zobraziť aj dve alebo viaceré zariadenia. Ak sú zobrazené viaceré zariadenia, otestujte fungovanie diaľkového ovládania s každým zobrazeným diaľkovým ovládačom a vyberte ten, ktorý pracuje správne.

### Zaregistrovanie tabletu ako diaľkového ovládača pre iné zariadenie

Ťuknite na položku (Späť) a potom ťuknite na položku [ Add device] na obrazovke so zoznamom zariadení.

## Osvojenie signálu diaľkového ovládania a jeho registrácia

Ak sa typ alebo výrobca zariadenia nezobrazia, zaregistrujte diaľkový ovládač podľa nasledujúceho postupu.

1. Spustite aplikáciu [Remote control].

1. Ťuknite na položku [Add device] alebo na položku [ Add device].

1. Ťuknite na položku [Manual setup].

1. Vyberte položku v časti [Device type:].

Zobrazí sa obrazovka na osvojenie príkazov diaľkového ovládania.

1. Ťuknite na tlačidlo, ktoré si má osvojiť príslušný príkaz.

1. Keď sa zobrazí obrazovka ponuky, ťuknite na položku [Learn signal].

1. Prejdite s IČ vysielačom diaľkového ovládača, ktorý chcete zaregistrovať, bližšie k IČ údajovému portu tabletu, ako je znázornené na nasledujúcej ilustrácii, a potom ťuknite na položku [Start].

1. Stlačte tlačidlo, ktorého funkciu si má osvojiť diaľkový ovládač.

Po dokončení osvojovania sa zaregistrované tlačidlo zvýrazní na obrazovke.
Ak chcete umožniť osvojenie ďalších tlačidiel, opakujte kroky č. 5 až 8.

1. Ťuknite na položku [Next], vyberte gesto podľa pokynov na obrazovke a potom ťuknite na položku [Finish].

Po zaregistrovaní tlačidla sa na obrazovke zobrazí zoznam zariadení z kroku č. 2. Ťuknutím na názov registrovaného zariadenia zobrazte obrazovku diaľkového ovládača.
Poznámka

- Skontrolujte, či diaľkový ovládač, ktorý sa má zaregistrovať, je IČ diaľkový ovládač.

- V závislosti od druhu IČ diaľkového ovládača sa môže stať, že tablet si nedokáže osvojiť niektoré operácie diaľkového ovládania. Toto nie je príznakom poruchy.

- Ak nemôžete vykonať registráciu v kroku č. 7, je možné, že IČ údajový port tabletu nie je nasmerovaný na IČ údajový port diaľkového ovládača. Skontrolujte polohu IČ údajového portu tabletu a potom znova skúste zarovnať IČ údajové porty tabletu a diaľkového ovládača vo vzdialenosti približne 20 mm až 50 mm.

Súvisiace témy
Používanie „Small apps“
Programovanie operácií v diaľkovom ovládači (funkcia makra)