Task

# Prehľadávanie webových lokalít

Aplikácia [Browser] vám umožňuje získať prístup k webovým lokalitám na internete a prehľadávať ich. Na zobrazenie viacerých webových lokalít a na prepínanie medzi nimi môžete použiť karty.

1. Ťuknite na položky [ Apps & Widgets] - [ Browser].

Spustí sa aplikácia [Browser].

Položka na obrazovke | Popis
1 | Karta | Umožňuje vám pridať kartu na prehľadávanie viacerých webových lokalít prechádzaním z karty na kartu.
2 | Panel pre adresu | Umožňuje vám zadať adresu URL požadovanej webovej lokality. Pri ťuknutí na panel pre adresu sa zobrazí klávesnica na obrazovke.
3 | Pridať záložku | Pridá prehľadávanú webovú lokalitu medzi záložky.
4 | Hľadať | Umožňuje vám zadať kľúčové slovo na vyhľadanie na webe. Pri ťuknutí na tlačidlo hľadania sa zobrazí klávesnica na obrazovke.
5 | Záložka/História | Umožňuje vám vybrať webovú lokalitu na prehľadávanie zo záložiek alebo získať prístup k histórii.
6 | Ponuka možností | Umožňuje zadať podrobné nastavenia, ako je napríklad prepnutie na možnosť [Browser] v časti „Small apps”, atď.

1. Ťuknite na panel pre adresu v aplikácii [Browser].

Zobrazí sa klávesnica na obrazovke.

1. Zadajte adresu URL požadovanej webovej lokality a ťuknite na kláves .

Poznámka

- Ak sa obsah nezobrazuje správne, ťuknite na položku [Settings], potom ťuknite na položku [Advanced] v časti (Ponuka možností) a ťuknutím na položku [Enable Quick view] odstráňte znak začiarknutia.

- Niektoré webové lokality sa nemusia zobraziť, pretože aplikácia [Browser] nepodporuje formáty fotografií alebo videozáznamov, prípadne doplnky používané touto lokalitou. Keďže aplikácia Flash Player nie je podporovaná vo verzii Android 4.1.1, nemôžete prehrávať obsah vo formáte Flash.

- Aplikáciu [Browser] môžete spustiť pomocou funkcie „Small apps”. V takom prípade však používanie kariet a histórie nie je podporované.

Tip

- Internet môžete prehľadávať aj zadaním kľúčového slova alebo slovného spojenia namiesto adresy URL v kroku č. 3.

- Ak sa panel pre adresu nezobrazuje v hornej časti obrazovky, ťuknite na kartu.

- Pomocou ponuky, ktorá sa zobrazí po výbere textu na webovej lokalite alebo v adrese URL, môžete kopírovať alebo vyhľadávať text.

- Ak sa webová lokalita zobrazuje inak než pri prehľadávaní v počítači, ťuknite na položku (Ponuka možností) v pravom hornom rohu a v ponuke začiarknite položku [Request desktop site]. To vám umožní prehľadávať webovú lokalitu ako v počítači.

- Pre každú kartu môžete nastaviť, či sa obsah na nej bude zobrazovať ako lokalita pre počítač alebo ako lokalita pre mobilné zariadenia.

### Pridanie alebo odstránenie karty

Ak chcete pridať kartu, ťuknite na položku na pravom okraji zoznamu kariet.
Ak chcete odstrániť určitú kartu, ťuknite na položku vedľa pravého vnútorného okraja karty.
Súvisiace témy
Výber textu
Pridávanie záložiek
Prehľadávanie záložiek a histórie prístupu