Task

# Používanie klávesnice cez pripojenie USB alebo Bluetooth

Prostredníctvom pripojenia USB alebo Bluetooth môžete k tabletu pripojiť klávesnicu a použiť ju na zadávanie textu.
Pomocou nasledujúcich krokov môžete nakonfigurovať rozloženie klávesnice na zadávanie textu prostredníctvom klávesnice s rozložením vhodným pre pripojenú klávesnicu.

1. Pripojte klávesnicu k tabletu.

1. Ťuknite na položky [ Apps & Widgets] - [ Settings] - [ Language & input].

1. Ťuknite na názov pripojenej klávesnice, ktorý sa zobrazuje pod položkou [PHYSICAL KEYBOARD].

1. Ťuknite na položku [Set up keyboard layouts].

1. Pridajte znak začiarknutia napravo od rozloženia klávesnice, ktoré sa má používať s pripojenou klávesnicou.

1. Troma ťuknutiami na položku (Späť) sa vráťte späť na úvodnú obrazovku.

Tip

- Ak ste nakonfigurovali viacero rozložení klávesnice, môžete medzi nimi prepínať tak, že naraz stlačíte medzerník a kláves CTRL na pripojenej klávesnici.

Poznámka

- Na pripojenie externej klávesnice cez port USB je potrebný kábel USB pre hostiteľský adaptér (SGPUC3, predáva sa samostatne).

- Niektoré rozloženia klávesnice pre pripojenú klávesnicu nemusia byť v tablete podporované.

- Niektoré klávesy na pripojenej klávesnici nemusia byť v tablete k dispozícii.

- Vstupný jazyk sa pri prepnutí rozloženia klávesnice neprepne. Vstupný jazyk môžete nakonfigurovať ťuknutím na položku napravo od položky [Standard keyboard] a potom ťuknutím na položku [Input languages] v kroku č. 2.

Súvisiaca téma
Pripojenie kompatibilného zariadenia USB
Párovanie so zariadením Bluetooth
Zmena nastavení