Reference

# Poznámky k nabíjaniu

## Nabíjanie batérie

- Z bezpečnostných dôvodov používajte na nabíjanie batérie iba sieťový napájací kábel, ktorý je súčasťou dodávky.

- Ak na nabíjanie použijete iné súčasti než je kábel USB a sieťový adaptér striedavého prúdu určený pre tablet alebo sieťový adaptér striedavého prúdu od spoločnosti Sony, výkon a bezpečnosť sa nedá zaručiť.

- V závislosti od okolitej teploty alebo od spôsobu používania tabletu sa môže stať aj to, že batéria sa nedá nabiť alebo jej nabíjanie trvá príliš dlho.

- Batériu nenabíjajte v blízkosti otvoreného ohňa alebo na priamom slnečnom svetle.

- Tablet nie je pri dodávke úplne nabitý.

- Počas používania alebo nabíjania sa batéria zahrieva. Je to normálne a nemáte dôvod na obavy. Ak sa tablet alebo sieťový adaptér striedavého prúdu nadmerne prehreje, vypnite tablet a odpojte kábel na napájanie striedavým prúdom od sieťového adaptéra striedavého prúdu.

- V závislosti od použitého počítača alebo konektora kompatibilného zariadenia USB sa môže stať aj to, že batéria sa nemusí dať nabiť.

## Vybíjanie batérie

- Po nabití sa batéria postupne vybíja, a to aj v prípade, že sa nepoužíva. Ak sa nepoužíva dlhšiu dobu, môže sa úplne vybiť. Pred použitím vám odporúčame znova nabiť batériu.

- Ak svoj tablet nepoužívate dlhšiu dobu, mali by ste batériu úplne nabiť každých šesť mesiacov.

## Životnosť batérie

- Životnosť batérie sa môže líšiť v závislosti od používania, nastavenia a teploty.

## Znižovanie kapacity batérie

- Opakovaným nabíjaním a vybíjaním sa kapacita batérie postupne znižuje. Životnosť batérie sa tak môže skrátiť alebo batéria nemusí optimálne fungovať ani v prípade, ak je úplne nabitá.