Reference

# Poznámky k používaniu funkcie Wi-Fi

- Používanie zariadení Wi-Fi môže byť v niektorých krajinách alebo oblastiach obmedzené miestnymi nariadeniami.

- Zariadenia Wi-Fi pracujú v pásme 2,4 GHz, ktoré využíva celá škála ďalších zariadení. Zariadenia Wi-Fi preto používajú technológiu na minimalizáciu rádiointerferencie s inými zariadeniami, ktoré využívajú to isté pásmo. Rádiointerferencia však môže aj tak spôsobovať spomalenie prenosu údajov, obmedzenie komunikačného dosahu alebo zlyhanie komunikácie.

- Ak je v tablete aktivovaná funkcia Bluetooth aj funkcia 2,4 GHz siete Wi-Fi, môže sa vyskytnúť interferencia, ktorá spôsobuje spomalenie prenosu údajov alebo iné problémy.

- Ak chcete komunikovať prostredníctvom funkcie Wi-Fi, keď ste na cestách, bude pravdepodobne potrebné uzavrieť zmluvu s poskytovateľom služieb pripojenia k sieti Wi-Fi.

- Rýchlosť prenosu údajov a komunikačný dosah sa môžu líšiť v závislosti od:

- vzdialenosti medzi zariadeniami,

- prítomnosti prekážok medzi zariadeniami,

- konfigurácie zariadení,

- podmienok na prenos signálu.

- okolitého prostredia (zloženia stien atď.),

- používaného softvéru.

- Pri určitých podmienkach prenosu signálu môže dôjsť aj k zlyhaniu komunikácie.

- Rýchlosť prenosu údajov uvedená v špecifikáciách predstavuje teoretické maximum a nemusí zodpovedať skutočnej rýchlosti prenosu údajov.

- Skutočná rýchlosť prenosu údajov nemusí dosahovať tú istú hodnotu, ktorá sa zobrazuje aj na obrazovke tabletu.

- Komunikácia medzi sieťami Wi-Fi používajúcimi pásmo 2,4 GHz a pásmo 5 GHz nie je možná.

- Rýchlosť prenosu údajov pre zariadenia používajúce štandard IEEE 802.11g a štandard IEEE 802.11n (pásmo 2,4 GHz) môže byť pri použití týchto protokolov s produktmi používajúcimi štandard IEEE 802.11b ovplyvnená interferenciou. Produkty používajúce štandard IEEE 802.11g a IEEE 802.11n tiež automaticky znižujú prenosovú rýchlosť, aby sa zachovala kompatibilita s produktmi používajúcimi štandard IEEE 802.11b.

- Ak rýchlosť prenosu údajov nedosahuje očakávané hodnoty, môže sa zvýšiť zmenou kanála bezdrôtového pripojenia na smerovači siete Wi-Fi.

- V prípade, že používate štandard IEEE 802.11a/n (5 GHz), funkciu Wi-Fi používajte len vo vnútri.

Súvisiaca téma
Špecifikácie