Task

# Zapnutie alebo vypnutie funkcie Wi-Fi

Ak chcete preberať aplikácie alebo ak chcete používať internet, pripojte tablet k sieti Wi-Fi (k prístupovému bodu). Ak chcete nastaviť pripojenie k sieti Wi-Fi, zapnite funkciu Wi-Fi v tablete.

## Zapnutie funkcie Wi-Fi

1. Ťuknite na položky [ Apps & Widgets] - [ Settings] - [Wi-Fi].

1. Nastavte funkciu [Wi-Fi] na hodnotu [ON].

Poznámka

- Anténa pre pripojenie k sieti Wi-Fi je vstavaná do tabletu. Ak anténu počas pripojenia k internetu pri používaní funkcie Wi-Fi zakryjete rukami alebo inými predmetmi, kvalita komunikácie sa môže znížiť.

## Vypnutie funkcie Wi-Fi

Keď nepoužívate internet, vypnutím funkcie Wi-Fi môžete znížiť spotrebu energie.

1. Ťuknite na položky [ Apps & Widgets] - [ Settings] - [Wi-Fi].

1. Nastavte položku [Wi-Fi] na možnosť [OFF].

Tip

- Ak chcete dočasne odpojiť funkciu Wi-Fi v oblasti, v ktorej je komunikácia prostredníctvom siete Wi-Fi zakázaná, zapnite režim [Airplane mode] v ovládacom paneli, ktorý sa zobrazí zo stavového riadka.

- Ak sú spustené aplikácie, napríklad keď aplikácia prehrávača hudby prehráva obsah, obrazovka tabletu bude vypnutá, tablet však bude naďalej v prevádzke. Môžete vybrať, či má pripojenie k sieti Wi-Fi zostať aktívne v prípade, keď je obrazovka vypnutá.

Ťuknite na položky (ponuka možností) - [Advanced] - [Wi-Fi disconnect policy] a potom vyberte požadovanú položku na obrazovke [Wi-Fi disconnect policy].

Poznámka

- Ak počas režimu spánku nie je spustená žiadna aplikácia, pripojenie k sieti Wi-Fi je odpojené bez ohľadu na nastavenie v časti [Wi-Fi disconnect policy]. Pri zapnutí predtým vypnutej obrazovky (deaktivácia režimu spánku) bude internetové pripojenie najprv vypnuté, ale potom sa tablet automaticky pripojí k internetu.

Súvisiace témy
Pripojenie k sieti Wi-Fi
Pripojenie stlačením tlačidla WPS na smerovači siete Wi-Fi
Pripojenie zo zoznamu sietí Wi-Fi
Poznámky k používaniu funkcie Wi-Fi
Potvrdenie informácií o prevzatí alebo aktualizácii v stavovom riadku
Poznámky k držaniu tabletu